deformasjonsbånd
Store norske leksikon,Realfag,Kjemi,Elektrokjemi og metallurgi,Fysikalsk metallurgi
Deformasjonsbånd er synlige, rette striper på glatte overflater av deformerte metallplater. Fenomenet skyldes at lokal plastisk deformasjon er større i noen områder enn i de tilgrensende partier slik at det dannes en ru overflate.
Deformasjonsbånd er særlig kjent i bløtt stål, og opptrer bare hos metaller som har en tydelig flytegrense, som for eksempel metaller med romsentrert krystallstruktur og som har legeringsatomer i fast løsning.Dannelse av deformasjonsbånd er uønsket ved metallteknologiske operasjoner, for eksempel dyptrekking, fordi deformasjonsbånd kan virke skjemmende på en glatt overflate. For å unngå deformasjonsbånd kan emnet gis en lett kaldvalsing før formgivningen. Les mer i Store norske leksikon metallurgi